উইকিমিডিয়া প্রকল্পের বৈশ্বিক ব্যবহারকারী অধিকারগুলোর ব্যবহার বাংলা উইকিপিডিয়ায়ও অনুমোদিত। এই নীতি এই উইকিতে অধিকারগুলো ব্যবহারের ক্ষেত্র সংজ্ঞায়িত করে।   অধিকারের ব্যবহার    কর্মী   কর্মীরা উইকিমিডিয়া ফাউন্ডেশনের বেতনভুক্ত কর্মচারী। ন্যায়পালদের মতো, তাদেরও সকল বৈশ্বিক প্রকল্পে ব্যবহারকারী পরীক্ষণ অধিকার আছে। পাশাপাশি তারা সকল প্রকল্পে প্রশাসক ও ওভারসাইট অধিকারও ধারণ করে। মানহানি, গোপনীয়তা লঙ্ঘন, বা কপিরাইট লঙ্ঘন সম্পর্কিত অভিযোগে প্রয়োজন হলে তারা প্রাতিষ্ঠানিক ক্রিয়াকলাপ সম্পাদন করবে।   কর্মী অধিকার আছে এমন ব্যবহারকারীদের তালিকা   স্টুয়ার্ড   স্টুয়ার্ডরা বাংলা উইকিপিডিয়াতে তাদের বৈশ্বিক রোলব্যাক অধিকার ব্যবহার করতে পারবেন এবং স্টুয়ার্ড হিসেবে তাদের দায়িত্ব পালন করতে গিয়ে অপসারিত সংস্করণগুলো দেখতে বিশেষ:Undelete ব্যবহার করতে পারবেন। অপমানজনক ব্যবহারকারী নাম লুকোতে তারা তাদের ওভারসাইট সরঞ্জাম ব্যবহার করতে পারবেন। m:Steward অনুসারে, । জরুরী পরিস্থিতিতে যেখানে স্থানীয় ব্যবহারকারীরা কাজ করতে অক্ষম বা অনুপলব্ধ, উইকিপিডিয়ার সর্বোত্তম স্বার্থ রক্ষার জন্য স্টুয়ার্ডরা তাদের বৈশ্বিক অধিকার ব্যবহার করবেন।  স্টুয়ার্ডরা তাদের বৈশ্বিক ভূমিকায় সকল প্রকল্পে (বোর্ডের সিদ্ধান্ত অনুযায়ী) ব্যবহারকারী পরীক্ষণ অধিকার প্রদান করতে পারেন এবং সকল অধিকার সরিয়ে নিতে পারেন (জরুরি পরিস্থিতিতে, ব্যবহারকারীর তার নিজের অনুরোধের প্রতিক্রিয়ায় বা বোর্ডের সিদ্ধান্ত অনুযায়ী)। এই কাজগুলো বাংলা উইকিপিডিয়াকে প্রভাবিত করতে পারে, কিন্তু এই কাজগুলো meta:Steward requests/Permissions-এ সম্পাদিত হয় এবং :meta:Special:Log/rights-এ লগ রাখা হয়।   স্টুয়ার্ড অধিকার আছে এমন ব্যবহারকারীদের তালিকা   সিস্টেম প্রশাসক   উইকিমিডিয়া সিস্টেম অ্যাডমিনিস্ট্রেটররা হলেন সেই ব্যক্তি যারা উইকিমিডিয়া সার্ভারে সিস্টেম রক্ষণাবেক্ষণের কাজ করেন। তারা উইকিমিডিয়া সাইটের মিডিয়াউইকির বিদ্যমান অনুলিপির পরিবর্তন করতে ও সার্ভার লগ পড়তে পারে। যাদের সার্ভারে প্রবেশাধিকার রয়েছে তারা বিভিন্ন অ-উন্নয়নমূলক কাজও করতে পারে।  উইকিমিডিয়া ফাউন্ডেশন আইনত সার্ভারগুলিকে নিয়ন্ত্রণ করে, তাই উইকিমিডিয়া বোর্ড অফ ট্রাস্টি কাকে কাকে সিস্টেম প্রশাসক অধিকার দেওয়া হবে তা নির্ধারণ করে থাকে। তারাই সাধারণত এই দায়িত্ব অর্পণ করে। প্রতিদিনের ভিত্তিতে, রুট অ্যাক্সেস থাকা বিভিন্ন সিস্টেম প্রশাসক সার্ভার অ্যাকাউন্টগুলি পরিচালনা করে।  সিস্টেম অ্যাডমিনিস্ট্রেটররা উইকিমিডিয়া ফাউন্ডেশনের সম্পত্তি পরিচালনা করার জন্য প্রয়োজনীয় মনে হলে সকল ক্ষেত্রে তাদের বৈশ্বিক অধিকার ব্যবহার করতে পারেন।  সিস্টেম প্রশাসক অধিকার আছে এমন ব্যবহারকারীদের তালিকা   ন্যায়পাল   ন্যায়পাল হচ্ছেন ন্যায়পাল কমিশনের সদস্য, যাদেরকে বোর্ড কর্তৃক যেকোন উইকিমিডিয়া প্রকল্পে গোপনীয়তা নীতি (বিশেষ করে ব্যবহারকারী পরীক্ষণ সরঞ্জাম ব্যবহার সংক্রান্ত) লঙ্ঘন সংক্রান্ত অভিযোগ তদন্ত করার দায়িত্ব দেওয়া হয়। ন্যায়পালদের প্রতিটি প্রকল্পে ব্যবহারকারী পরীক্ষণ এবং ওভারসাইট লগ দেখার ক্ষমতা দেওয়া হয়। কোনো অভিযোগ দায়ের করতে, অনুগ্রহ করে ব্যক্তিগতভাবে একজন ন্যায়পালের সাথে যোগাযোগ করুন৷  ন্যায়পাল গোপনীয়তা নীতি লঙ্ঘন সম্পর্কে অভিযোগ তদন্তের জন্য তাদের বৈশ্বিক অধিকার ব্যবহার করতে পারেন। তাদের বিশ্বব্যাপী অধিকারের ব্যবহার উইকিমিডিয়া ফাউন্ডেশনের বোর্ড অফ ট্রাস্টির বিবেচনার ভিত্তিতে এবং সীমাবদ্ধতার উপর নির্ভর করে।   ন্যায়পাল অধিকারপ্রাপ্ত ব্যবহারকারীদের তালিকা   বৈশ্বিক বট   বাংলা উইকিপিডিয়া বৈশ্বিক বট দিয়ে আন্তঃউইকি সংযোগ হালনাগাদ করার জন্য মেটার নীতিমালা সমর্থন করে না। যে ব্যবহারকারীরা বৈশ্বিক বট পরিচালনা করেন, তারা যখন স্থানীয়ভাবে বট পরিচালনা করবেন, তখন উইকিপিডিয়া:বট নীতিমালা অনুসরণ করবেন বলে আশা করা হয়।  যেসব বৈশ্বিক বট বাংলা উইকিপিডিয়ার নীতিমালা ও সাধারণ চর্চা অনুসরণ করেনা সেগুলোকে প্রশাসকরা স্থানীয়ভাবে বাধা প্রদান করতে পারেন।  বৈশ্বিক বটের তালিকা   বৈশ্বিক রোলব্যাকার   বৈশ্বিক রোলব্যাকাররা পূর্বনির্ধারিতভাবে তাদের অধিকার ব্যবহার করতে পারবেন, যদি না পূর্বে বাংলা উইকিপিডিয়ায় তার রোলব্যাক অপসারণ না হয়ে থাকে। যদি পূর্বে অপসারিত হয়ে থাকে, তবে তাকে অবশ্যই তাকে স্থানীয়ভাবে অধিকারের আবেদন করতে হবে একজন বাংলা উইকিপিডিয়া প্রশাসকের মাধ্যমে রোলব্যাক অনুরোধ মঞ্জুর হতে হবে।  উপরন্তু, যেকোনো বাংলা উইকিপিডিয়া প্রশাসক বৈশ্বিক রোলব্যাকারকে রোলব্যাক অধিকার ব্যবহার বন্ধ করতে বলতে পারেন যদি তারা এই অধিকারের অপব্যবহার হয়েছে বলে মনে করেন, এবং বৈশ্বিক রোলব্যাকারকে অবশ্যই এই ধরনের অনুরোধ মেনে চলতে হবে। একজন প্রশাসকের এমন সিদ্ধান্তের বিরুদ্ধে বৃহত্তর সম্প্রদায়ের কাছে আবেদন করা যেতে পারে। নির্দেশনা মেনে চলতে ব্যর্থ হলে বাধাও দেওয়া হতে পারে।   বৈশ্বিক রোলব্যাকারদের তালিকা   বৈশ্বিক প্রশাসক   ২৮ জুলাই ২০১২ সাল পর্যন্ত বাংলা উইকিপিডিয়ায় বৈশ্বিক প্রশাসক ব্যবহারকারী দলটি সক্রিয় ছিল, পরবর্তীতে সম্প্রদায়ের ঐক্যমত অনুসারে দলটির কার্যকারিতা বন্ধ করা হয়। পূর্বনির্ধারিতভাবে, প্রস্তাবটি শুধুমাত্র যেসব উইকিতে ১০ জনের কম প্রশাসক রয়েছে, সেসব উইকির জন্য প্রযোজ্য।   বৈশ্বিক ইন্টারফেস সম্পাদক   ইন্টারফেস প্রশাসকদের মতোই বৈশ্বিক ইন্টারফেস সম্পাদকরা বৈশ্বিকভাবে সকল প্রকল্পে সাইটব্যাপী CSS/JS পাতাগুলি (যেমন: MediaWiki:Common.js বা MediaWiki:Vector.css, বা বিশেষ:গ্যাজেট-এ অন্তর্ভুক্ত গ্যাজেটের পাতা), যে কোনো ব্যবহারকারীর জাভাস্ক্রিপ্ট ও সিএসএস পাতা ও মিডিয়াউইকি নামস্থানের সকল পাতা সম্পাদনা করার বিশেষ ক্ষমতা আছে। বৈশ্বিক ইন্টারফেস সম্পাদকদের বাংলা উইকিপিডিয়ায় তাদের কাজের সাথে সম্পর্কিত যে কোনও অধিকার ব্যবহার করার অনুমতি দেওয়া হয়।   বৈশ্বিক ইন্টারফেস সম্পাদকদের তালিকা।   অপব্যবহার ছাঁকনি রক্ষণাবেক্ষণকারী   কোনো বিশ্বস্ত ব্যবহারকারীকে একজন স্টুয়ার্ড অপব্যবহার ছাঁকনি রক্ষণাবেক্ষণকারী ব্যবহারকারী দলে অন্তর্ভুক্ত করতে পারেন। এই সুবিধাটি ব্যবহারকারীদের অপব্যবহার ছাঁকনি দেখা এবং প্রযোজ্য ক্ষেত্রে সম্পাদনারও অনুমতি দেয়। অপব্যবহার ছাঁকনি রক্ষণাবেক্ষণকারীদের বাংলা উইকিপিডিয়ায় তাদের ভূমিকার সাথে সম্পর্কিত যে কোনও অধিকার ব্যবহার করার অনুমতি দেওয়া হয়েছে, যদি না অন্যথায় কোনও স্থানীয় প্রশাসকের প্রয়োজন হয়, যা বৃহত্তর সম্প্রদায়ের কাছে আবেদন করা যেতে পারে।  অপব্যবহার ছাঁকনি রক্ষণাবেক্ষণকারীদের তালিকা।   অধিকার অপসারণ  বাংলা উইকিপিডিয়ায় যদি কোনো ব্যবহারকারী জ্ঞাতসারে বা বেপরোয়াভাবে এই নীতির লঙ্ঘন করে তার বৈশ্বিক অধিকারের অপব্যবহার করেন, তবে অবিলম্বে তার বিরুদ্ধে meta:Steward requests/Permissions বা -এ রিপোর্ট করা উচিত। এরপরে স্টুয়ার্ডগণ জরুরি ভিত্তিতে তার অধিকার অপসারণ করা উচিত কিনা তা নির্ধারণ করবেন। আরও অপব্যবহার রোধ করার জন্য প্রয়োজনে এই সময়ের মধ্যে স্থানীয়ভাবে ওই অ্যাকাউন্টকে অনির্দিষ্টভাবে বাধা প্রদান করা যেতে পারে।   আরও দেখুন  উইকিপিডিয়া:প্রশাসক বিশেষ:স্থায়ী_সংযোগ/5897864#নতুন নীতিমালা অনুমোদন